钦定古今图书集成/理学汇编/学行典/第192卷 > 张企诚
## 钦定古今图书集成/理学汇编/学行典/第192卷 > 张企诚

按《兖州府志》：“张企诚，字思敬，曹州人。赋性纯谨，事继
母以孝闻。至正闲，山东兵乱，居民奔窜，企诚用巨绠
悬箕，加扛于上，扶母坐其中，兄弟肩舁而行，日夜跋
涉，中涂遇盗，企诚曰：‘衣物相与，请勿惊怖老母。盗感
其言，相戒曰：‘暴贤者不祥’。皆引去。若此者数四，竟获
免。里人服其孝行，祀之学宫’。”